CELEX: 32010D0630
Language: el
Date: 2010-10-05 00:00:00
Title: 2010/630/ΕΕ: Απόφαση της Επιτροπής, της 5ης Οκτωβρίου 2010 , για τη χρηματοδοτική συμμετοχή της Ένωσης στα εθνικά προγράμματα της Γαλλίας, των Κάτω Χωρών, της Σουηδίας και του Ηνωμένου Βασιλείου για τη συλλογή, διαχείριση και χρήση δεδομένων στον τομέα της αλιείας το 2010 [κοινοποιηθείσα υπό τον αριθμό Ε(2010) 6744]

22.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/30
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Οκτωβρίου 2010
   για τη χρηματοδοτική συμμετοχή της Ένωσης στα εθνικά προγράμματα της Γαλλίας, των Κάτω Χωρών, της Σουηδίας και του Ηνωμένου Βασιλείου για τη συλλογή, διαχείριση και χρήση δεδομένων στον τομέα της αλιείας το 2010
   [κοινοποιηθείσα υπό τον αριθμό Ε(2010) 6744]
   (2010/630/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 861/2006 του Συμβουλίου, της 22ας Μαΐου 2006, για τη θέσπιση κοινοτικών χρηματοδοτικών μέτρων για την εφαρμογή της κοινής αλιευτικής πολιτικής καθώς και στον τομέα του Δικαίου της Θάλασσας (1), και ιδίως το άρθρο 24 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 861/2006 καθορίζει τους όρους χρηματοδότησης από την Ευρωπαϊκή Ένωση των δαπανών στις οποίες υποβάλλονται τα κράτη μέλη στο πλαίσιο των εθνικών τους προγραμμάτων συλλογής, διαχείρισης και χρήσης δεδομένων στον τομέα της αλιείας.
            
         
               (2)
            
            
               Τα εν λόγω προγράμματα καταρτίζονται σύμφωνα με τον κανονισμό (ΕΚ) αριθ. 199/2008 του Συμβουλίου, της 25ης Φεβρουαρίου 2008, σχετικά με τη θέσπιση κοινοτικού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική (2) και τον κανονισμό (ΕΚ) αριθ. 665/2008 της Επιτροπής (3) περί καθορισμού λεπτομερών κανόνων για την εφαρμογή του κανονισμού (ΕΚ) αριθ. 199/2008.
            
         
               (3)
            
            
               Το Βέλγιο, η Βουλγαρία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η Γαλλία, η Ιταλία, η Κύπρος, η Λετονία, η Λιθουανία, η Μάλτα, οι Κάτω Χώρες, η Πολωνία, η Πορτογαλία, η Ρουμανία, η Σλοβενία, η Φινλανδία, η Σουηδία και το Ηνωμένο Βασίλειο υπέβαλαν εθνικά προγράμματα για τη συλλογή, διαχείριση και χρήση δεδομένων στον τομέα της αλιείας για το 2009 και το 2010, όπως προβλέπεται βάσει του άρθρου 4 παράγραφοι 4 και 5 του κανονισμού (ΕΚ) αριθ. 199/2008. Τα προγράμματα αυτά εγκρίθηκαν το 2009 σύμφωνα με το άρθρο 6 παράγραφος 3 του κανονισμού (ΕΚ) αριθ. 199/2008.
            
         
               (4)
            
            
               Με την απόφαση 2010/369/ΕΕ της Επιτροπής (4), η Επιτροπή αποφάσισε τη χρηματοδοτική συμμετοχή της Ένωσης στα εν λόγω εθνικά προγράμματα για το 2010, εξαιρουμένων της Γαλλίας, των Κάτω Χωρών, της Σουηδίας και του Ηνωμένου Βασιλείου.
            
         
               (5)
            
            
               Η Γαλλία, οι Κάτω Χώρες, η Σουηδία και το Ηνωμένο Βασίλειο υπέβαλαν τροποποιήσεις στις οποίες προέβησαν όσον αφορά τα εθνικά τους προγράμματα για το 2010, σύμφωνα με το άρθρο 5 παράγραφος 2 του κανονισμού (ΕΚ) αριθ. 199/2008. Οι εν λόγω τροποποιήσεις εγκρίθηκαν από την Επιτροπή το 2010 σύμφωνα με το άρθρο 6 παράγραφος 3 του κανονισμού (ΕΚ) αριθ. 199/2008.
            
         
               (6)
            
            
               Τα εν λόγω κράτη μέλη υπέβαλαν επίσης προβλέψεις ετήσιου προϋπολογισμού για το έτος 2010, σύμφωνα με το άρθρο 2 του κανονισμού (ΕΚ) αριθ. 1078/2008 της Επιτροπής, της 3ης Νοεμβρίου 2008, περί θεσπίσεως λεπτομερών κανόνων εφαρμογής του κανονισμού (ΕΚ) αριθ. 861/2006 του Συμβουλίου όσον αφορά τις δαπάνες στις οποίες υποβάλλονται τα κράτη μέλη για τη συλλογή και διαχείριση των βασικών δεδομένων αλιείας (5). Η Επιτροπή αξιολόγησε τις προβλέψεις ετήσιου προϋπολογισμού σύμφωνα με το άρθρο 4 του κανονισμού (ΕΚ) αριθ. 1078/2008, λαμβάνοντας υπόψη τις εγκεκριμένες τροποποιήσεις των εθνικών προγραμμάτων.
            
         
               (7)
            
            
               Το άρθρο 5 του κανονισμού (ΕΚ) αριθ. 1078/2008 ορίζει ότι η Επιτροπή εγκρίνει τις προβλέψεις ετήσιου προϋπολογισμού και αποφασίζει για την ετήσια χρηματοδοτική συμμετοχή της Ένωσης σε κάθε εθνικό πρόγραμμα, σύμφωνα με τη διαδικασία που προβλέπεται στο άρθρο 24 του κανονισμού (ΕΚ) αριθ. 861/2006 και βάσει του αποτελέσματος της αξιολόγησης των προβλέψεων ετήσιου προϋπολογισμού, που προβλέπεται στο άρθρο 4 του κανονισμού (ΕΚ) αριθ. 1078/2008.
            
         
               (8)
            
            
               Στο άρθρο 24 παράγραφος 3 στοιχείο β) του κανονισμού (ΕΚ) αριθ. 861/2006 ορίζεται ότι το ποσοστό της χρηματοδοτικής συμμετοχής καθορίζεται βάσει απόφασης της Επιτροπής. Στο άρθρο 16 του εν λόγω κανονισμού προβλέπεται ότι τα χρηματοδοτικά μέτρα της Ένωσης για τη συλλογή βασικών δεδομένων δεν πρέπει να υπερβαίνουν το 50 % του κόστους με το οποίο επιβαρύνονται τα κράτη μέλη κατά την εκτέλεση του προγράμματος συλλογής, διαχείρισης και χρήσης δεδομένων στον τομέα της αλιείας. Το άρθρο 24 παράγραφος 2 προβλέπει ότι πρέπει να δίνεται προτεραιότητα στις πλέον κατάλληλες δράσεις για τη βελτίωση της συλλογής των δεδομένων που είναι αναγκαία για την κοινή αλιευτική πολιτική.
            
         
               (9)
            
            
               Η παρούσα απόφαση συνιστά απόφαση χρηματοδότησης κατά την έννοια του άρθρου 75 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6).
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ανώτατα συνολικά ποσά της χρηματοδοτικής συμμετοχής της Ένωσης που χορηγείται στη Γαλλία, στις Κάτω Χώρες, στη Σουηδία και στο Ηνωμένο Βασίλειο για τη συλλογή, διαχείριση και χρήση δεδομένων στον τομέα της αλιείας για το 2010, καθώς και το ποσοστό της χρηματοδοτικής συμμετοχής της Ένωσης, καθορίζονται στο παράρτημα.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Οκτωβρίου 2010.
      
         
            Για την Επιτροπή
         
         Μαρία ΔΑΜΑΝΑΚΗ
         
            Μέλος της Επιτροπής
         
      
   
   
      (1)  ΕΕ L 160 της 14.6.2006, σ. 1.
   
      (2)  ΕΕ L 60 της 5.3.2008, σ. 1.
   
      (3)  ΕΕ L 186 της 15.7.2008, σ. 3.
   
      (4)  ΕΕ L 168 της 2.7.2010, σ. 19.
   
      (5)  ΕΕ L 295 της 4.11.2008, σ. 24.
   
      (6)  ΕΕ L 248 της 16.9.2002, σ. 1.
   
      ΠΑΡΑΡΤΗΜΑ
      
         ΕΘΝΙΚΑ ΠΡΟΓΡΑΜΜΑΤΑ 2009-2010
      
      
         ΕΠΙΛΕΞΙΜΕΣ ΔΑΠΑΝΕΣ ΚΑΙ ΑΝΩΤΑΤΗ ΣΥΝΕΙΣΦΟΡΑ ΤΗΣ ΕΝΩΣΗΣ ΓΙΑ ΤΟ 2010
      
      
                  (EUR)
               
            
                  Κράτος μέλος
               
               
                  Επιλέξιμες δαπάνες
               
               
                  Ανώτατη συνεισφορά της Ένωσης
                  (Ποσοστό 50 %)
               
            
                  ΓΑΛΛΙΑ
               
               
                  12 068 727,00
               
               
                  6 034 363,50
               
            
                  ΣΟΥΗΔΙΑ
               
               
                  4 924 763,00
               
               
                  2 462 381,50
               
            
                  ΚΑΤΩ ΧΩΡΕΣ
               
               
                  4 569 446,00
               
               
                  2 284 723,00
               
            
                  ΗΝΩΜΕΝΟ ΒΑΣΙΛΕΙΟ
               
               
                  9 458 117,00
               
               
                  4 729 058,50
               
            
                  ΣΥΝΟΛΟ
               
               
                  31 021 053,00
               
               
                  15 510 526,50